als_Latn dik_Latn tur_Latn
Kryetaret e bashkive me te mëdha bregdetare por jo vetëm e kane cilësuar mision te pamundur administrimin e territorit vetëm nga njësite vendore. Sipas tyre, gjate viteve te qeverise demokratike ka munguar bashkëpunimi mes pushtetit lokal dhe policisë se shtetit, gjë qe ka ndikuar ne shtimin e ndërtimeve pa leje edhe gjate periudhave parazgjedhore. Gjate 75 minutash mbledhje, pasi është njohur me problematikat e bashkive bregdetare, kreu socialit deklaroi se unifikimi i policisë dhe ndërhyrjet ne ligj do te çliroje zonat bregdetare nga zaptuesit e paligjshëm. Ne pranin edhe te te zgjedhurve ne zonat bregdetare, Rama ka përsëritur edhe një prej zotimeve te tij ,deklaruar shpesh gjate fushatës zgjedhore, legalizimet. Sa i përket këtij procesi ne bregdet çdo vendim do te shihet rast pas rasti. Agjencia Kombëtare e Bregdetit do te jete një nga strukturat e reja qe do te ngrihet me krijimin e qeverise socialiste. Kjo agjenci do te ketë ekskluzivitet çështjet e zonave bregdetare. Ndërkohë deri ne shtator bashkive bregdetare u është lëne detyre te hartojnë propozime për ndërhyrjet ne ligj sa i përket shqetësimeve dhe problemeve përgjatë vijës bregdetare.
als_Latn